Odense Adresse-Contoirs Efterretninger, 1832-09-07
Den 27 August havde Fyrst Talleyrand en lang Audients hos Kongen, der især skal have angaaet de belgiske Anliggender, men formodentlig ogsaa Sammensættelsen af Ministeriet, hvori det doktrinaire Partie synes at skulle beholde Overhaand. Hr. Guizot har atter havt en Privataudients hos Kongen, og hvor upopulaire baade han og Hr. Thiers som afsagte Fiender af Julirevolutionen, end ere i den offentlige Mening, da den Første, som Skaber af Quasi=Legitimitets=Principet, modsatte sig Carl Xs Afsættelse, saa anseer Man dem dog for visse Kandidater; men Spørgsmaalet er, og sligt et Kabinet kan gjøre Regning enten paa Varighed eller Nationens bifald, Nylig skulle flere Deputerede ogsaa have havt en Samling hos Hr. Lafitte, forat raadslaae om, endnu engang at søge at formaae Kongen til snarest muligt at indkalde Kamrene. Den 25 August om Aftenen har den Deputerede og Oberst ved den Pariser, Nationalgarde, Hr. v. Schonen, paa en Gjennemreise være udsat for en grov Mishandling af Pøbelen i Noulins, som flokkede sig om ham, og ikke allene lod det blive ved Skjeldsord og Skriget: "Paa Lygtepælen med ham!" men end- og anfaldt ham personlig. Allene den Fasthed, hvormed han greb Stokken fra en af Voldsmændene, og værgede sig dermed, samt nogle tilkommende Venner, reddede ham for videre Overlast. Saasnart Regjeringen underrettedes om dette Attentat, har den befalet de strængeste Undersøgelser, og efter Moniteuren vil Lovenes Straf ikke udeblive for en saa skjændig Krænkelse af Nationalrepræsentationen, udviist imod en af de agtværdigste Magistratspersoner og en Borger, som har ydet Friheden og Julirevolutionen de største Tjenester." Gazetten finder derimod i hiin Tildragelse et nyt Beviis for den store Sandhed: "at Mænd, som stifte Rovolutioner, ikke maae forsøge at ville standse deres Løb, uden selv at blive et Offer for dem De carlistiske Blade fortælle, at Hertuginden af Ber nylig i Vendeen er blevet kastet af Hesten og har vredet sin ene Arm af Led. Man taler ellers om nye Forslag fra Holyrood, som skulle have gjort stort Jndtryk i Paris, og Messager forsikrer, at Hertugen af Blacas er fra Vendeen kommet igjennem Paris med Hertuginden af Berrys Svar paa nogle af ham overbragte Depescher fra Holyrood. Den 29de skulde Redakteuren af National, Hr. Panlins Procebegynde ved Assiseretten. Han er anklaget for, at have med Virkning ophidset til at omstyrte Regjeringen, hvorpaa følger Livsstraf, i hvilken Anledning bemærkes, at det er første Gang siden Marats Anklage imod Camille Desmoulins, at der er paastaaet Dødsstraf for en Avisartikel. Sagen imod Formændene for St. Simonisterne er nu den 28 August paadømt saaledes, at den navnkundige Enfantin, Duveprier, og Chevalier ere dømte hver til et Aars Fængsel og en Mulkt af 1000 Fr. Sagen forhandledes i 2 Dage, og paa de 20 til 30 Apostlers samt flere Tilhængeres (hvoriblandt mang Damers) Tog til Retten ledsagedes de af et stort Tilløb af Mennesker, uden at nogen Uorden iøvrigt fandt Sted. De nye Troesforvandte sang geistlige Sange, og til deres latterlige Kostume hører en Underdragt, som de umulig selv kunne tilknappe, og skal tjene som Symbol paa, at en St. Simonianer aldrig kan forlade sig paa sig selv, men stedse trænger til Andres Hjelp. Til beskyldningerne imod dem hører, foruden de offentlige Forsamlinger imod Politiets Forbud, at deres Lærdomme støde an imod den offentlige Moral, idet de angribe Ægtestandens Hellighed og forsvare Fleerkoneriet. Hver Gang et Vidne af Sekten blev opfordret til at aflægge Eed, henvendte han sig til Enfantin med det Spørgsmaal: "Min Fader, kan jeg aflægge denne Eed?" Sektens Stifter St. Simon havde tjent med Udmærkelse i den amerikanske Krig; men var saa beslaaet af forfængelig Stolthed, at hans Tiener hver Morgen maatte vække ham med disse Ord: "Hr. Greve! De er en stor Mand, bereed dem paa, ogsaa idag at udrette noget Stort." Den Forsvarstale Hr. Enfantin holdt, var ikke meget bevendt. Engang gik han endog reent istaa, og Retten maatte aftræde, for at give ham Tid til at samle sig. Jblandt flere Galskaber paastod han, at Qvinden er Messias, der skal befrie Menneskeslægten fra aandeligt og kjødeligt Slaverie, ligesom Christus gjorde fra det personlige. Selv er han den levende Lov og ligesom Johannes var Christi Forløber, er han Forløberen for den Qvinde, som kan ventes sendt fra Gud. Apostelen Duverier forsvarede sine usømmelige Bekjendtgjørelser dermed, at Man overalt finder Nuditeter i Billedboderne og de offentlige Salons. Til Slutning erklærede han sig overbeviist om, stedse at skulle blive paa denne Jord, for en Dag at være Vidne til St. Simonismens Mirakler. Da Dommen tillige byder Selskabets Opløsning, saa tør Man haabe, at denne Proces vil have den gode Følge, at St. Simonianerne snart ville have udspilt deres Rolle.